分类：文化/艺术-书画美术
问题：曹操的诗句有哪些 
回答：曹操诗全集 曹操(155～220)，汉魏间政治家、家、诗人。字孟德，小字阿瞒。沛国谯（今安徽亳县）人。父曹嵩，是宦官中常侍曹腾的养子。曹操自幼机警有智计,好游荡任侠。20岁时,举孝廉为郎,授洛阳北部尉,执法严厉、不避豪强。黄巾起义爆发后，拜骑都尉,参与镇压起义军。初平元年(190)，参与关东州郡讨伐董卓，开始建立自己的武装。此后与陶谦、吕布、袁术等连年互相攻战，实力逐渐壮大。建安元年(196)，迎汉献帝于洛阳,又奉帝迁都于许昌，拜司空，封武平侯。自此建立了“挟天子以令诸侯”的政治优势。建安五年，官渡一战，击败袁绍，此后即逐步统一了北方广大地区，结束了中原地区持续达20年之久的战乱。建安十三年，拜丞相，南征荆州，在赤壁被孙 权、刘备联军击败，三国鼎立形势初步形成。建安十八年，封魏公，二十一年，进封魏王。二十五年正月，病逝于洛阳。曹丕称帝后，追尊为魏武帝。曹操著述,据清姚振宗《三国艺文志》考证,有《魏武帝集》30卷录1卷、《兵书》13卷等十余种,然多已亡佚,今存者唯《孙子注》。明代张溥辑散见诗、文等145篇为《魏武帝集》，收入《汉魏六朝百三家集》中。丁福保《汉魏六朝名家集》中也有《魏武帝集》，所收作品略多于张溥辑本。1959年，中华书局据丁福保本，稍加整理补充,增入《孙子注》,又附入《魏志·武帝纪》、《曹操年表》等，重新排印为《曹操集》。有关曹操作品的注释，主要有黄节《魏文帝魏武帝诗注》，北京大学出版组1925年版,人民文学出版社1958年校正重排,改称《魏武帝魏文帝诗注》。 气出唱（三首） 精列 度关山 对酒 薤露行 蒿里行 短歌行（二首） 秋胡行（二首） 善哉行（三首） 苦寒行 却东西门行 观沧海 步出夏门行 （五章） 董逃歌词 塘上行 陌上桑 -------------------------------------------------------------------------------- 气出唱（三首） 其一 驾六龙，乘风而行。 行四海，路下之八邦。 历登高山临溪谷，乘云而行。 行四海外，东到泰山。 仙人玉女，下来翱游。 骖驾六龙饮玉浆。 河水尽，不东流。 解愁腹，饮玉浆。 奉持行，东到蓬莱山，上至天之门。 玉阙下，引见得入， 赤松相对，四面顾望，视正〔火昆〕煌。 开玉心正兴，其气百道至。 传告无穷闭其口，但当爱气寿万年。 东到海，与天连。 神仙之道，出窈入冥，常当专之。 心恬澹，无所〔忄曷〕。 欲闭门坐自守，天与期气。 愿得神之人，乘驾云车， 骖驾白鹿，上到天之门，来赐神之药。 跪受之，敬神齐。 当如此，道自来。 其二 华阴山，自以为大。 高百丈，浮云为之盖。 仙人欲来，出随风，列之雨。 吹我洞箫，鼓瑟琴，何□□（“门”内有“言”，音“银”）！ 酒与歌戏，今日相乐诚为乐。 玉女起，起舞移数时。 鼓吹一何嘈嘈。 从西北来时，仙道多驾烟， 乘云驾龙，郁何〔艹务〕〔艹务〕。 遨游八极，乃到昆仑之山， 西王母侧，神仙金止玉亭。 来者为谁？赤松王乔，乃德旋之门。 乐共饮食到黄昏。 多驾合坐，万岁长，宜子孙。 其三 游君山，甚为真。 崔嵬砟硌，尔自为神。 乃到王母台，金阶玉为堂，芝草生殿旁。 东西厢，客满堂。 主人当行觞，坐者长寿遽何央。 长乐甫始宜孙子。 常愿主人增年，与天相守。 -------------------------------------------------------------------------------- 精列 厥初生，造划之陶物，莫不有终期。 莫不有终期。 圣贤不能免，何为怀此忧？ 愿螭龙之驾，思想昆仑居。 思想昆仑居。 见期于迂怪，志意在蓬莱。 志意在蓬莱。 周礼圣徂落，会稽以坟丘。 会稽以坟丘。 陶陶谁能度？君子以弗忧。 年之暮奈何，时过时来微。 -------------------------------------------------------------------------------- 度关山 天地间，人为贵。 立君牧民，为之轨则。 车辙马迹，经纬四极。 黜陟幽明，黎庶繁息。 於铄贤圣，总统邦域。 封建五爵，井田刑狱。 有燔丹书，无普赦赎。 皋陶甫侯，何有失职？ 嗟哉后世，改制易律。 劳民为君，役赋其力。 舜漆食器，畔者十国， 不及唐尧，采椽不斫。 世叹伯夷，欲以厉俗。 侈恶之大，俭为共德。 许由推让，岂有讼曲？ 兼爱尚同，疏者为戚。 -------------------------------------------------------------------------------- 对酒 对酒歌，太平时，吏不呼门。 王者贤且明，宰相股肱皆忠良。 咸礼让，民无所争讼。 三年耕有九年储，仓谷满盈。 斑白不负载。 雨泽如此，百谷用成。 却走马，以粪其土田。 爵公侯伯子男，咸爱其民，以黜陟幽明。 子养有若父与兄。 犯礼法，轻重随其刑。 路无拾遗之私。 囹圄空虚，冬节不断。 人耄耋，皆得以寿终。 恩德广及草木昆虫。 -------------------------------------------------------------------------------- 薤露行 惟汉廿二世，所任诚不良。 沐猴而冠带，知小而谋疆。 犹豫不敢断，因狩执君王。 白虹为贯日，己亦先受殃。 贼臣持国柄，杀主灭宇京。 荡覆帝基业，宗庙以燔丧。 播越西迁移，号泣而且行。 瞻彼洛城郭，微子为哀伤。 -------------------------------------------------------------------------------- 蒿里行 关东有义士，兴兵讨群凶。 初期会盟津，乃心在咸阳。 军合力不齐，踌躇而雁行。 势利使人争，嗣还自相戕。 淮南弟称号，刻玺於北方。 铠甲生虮虱，万姓以死亡。 白骨露於野，千里无鸡鸣。 生民百遗一，念之断人肠。 -------------------------------------------------------------------------------- 短歌行（二首） 其一 对酒当歌，人生几何？ 譬如朝露，去日苦多。 慨当以慷，忧思难忘。 何以解忧？唯有杜康。 青青子衿，悠悠我心。 但为君故，沈吟至今。 呦呦鹿鸣，食野之苹。 我有嘉宾，鼓瑟吹笙。 明明如月，何时可掇？ 忧从中来，不可断绝。 越陌度阡，枉用相存。 契阔谈宴，心念旧恩。 月明星稀，乌鹊南飞， 绕树三匝，何枝可依？ 山不厌高，海不厌深。 周公吐哺，天下归心。 其二 周西伯昌，怀此圣德。 三分天下，而有其二。 修奉贡献，臣节不隆。 崇侯谗之，是以拘系。 后见赦原，赐之斧钺，得使征伐。 为仲尼所称，达及德行， 犹奉事殷，论叙其美。 齐桓之功，为霸之首。 九合诸侯，一匡天下。 一匡天下，不以兵车。 正而不谲，其德传称。 孔子所叹，并称夷吾，民受其恩。 赐与庙胙，命无下拜。 小白不敢尔，天威在颜咫尺。 晋文亦霸，躬奉天王。 受赐圭瓒，〔禾巨〕鬯彤弓， 卢弓矢千，虎贲三百人。 威服诸侯，师之所尊。 八方闻之，名亚齐桓。 河阳之会，诈称周王，是其名纷葩。 -------------------------------------------------------------------------------- 秋胡行（二首） 其一 晨上散关山，此道当何难！ 晨上散关山，此道当何难！ 牛顿不起，车堕谷间。 坐磐石之上，弹五弦之琴。 作为清角韵，意中迷烦。 歌以言志，晨上散关山。 有何三老公，卒来在我旁？ 有何三老公，卒来在我旁？ 负□（“拚”的“厶”改为“合”，音“演”）被裘，似非恒人。 谓卿云何困苦以自怨，徨徨所欲，来到此间？ 歌以言志，有何三老公？ 我居昆仑山，所谓者真人。 我居昆仑山，所谓者真人。 道深有可得。 名山历观，遨游八极，枕石漱流饮泉。 沈吟不决，遂上升天。 歌以言志，我居昆仑山。 去去不可追，长恨相牵攀。 去去不可追，长恨相牵攀。 夜夜安得寐，惆怅以自怜。 正而不谲，辞赋依因。 经传所过，西来所传。 歌以言志，去去不可追。 其二 愿登泰华山，神人共远游。 愿登泰华山，神人共远游。 经历昆仑山，到蓬莱。 飘遥八极，与神人俱。 思得神药，万岁为期。 歌以言志，愿登泰华山。 天地何长久！人道居之短。 天地何长久！人道居之短。 世言伯阳，殊不知老； 赤松王乔，亦云得道。 得之未闻，庶以寿考。 歌以言志，天地何长久！ 明明日月光，何所不光昭！ 明明日月光，何所不光昭！ 二仪合圣化，贵者独人不？ 万国率土，莫非王臣。 仁义为名，礼乐为荣。 歌以言志，明明日月关。 四时更逝去，昼夜以成岁。 四时更逝去，昼夜以成岁。 大人先天而天弗违。 不戚年往，忧世不治。 存亡有命，虑之为蚩。 歌以言志，四时更逝去。 戚戚欲何念！欢笑意所之。 戚戚欲何念！欢笑意所之。 壮盛智愚，殊不再来。 爱时进趣，将以惠谁？ 泛泛放逸，亦同何为！ 歌以言志，戚戚欲何念！ -------------------------------------------------------------------------------- 善哉行（三首） 其一 古公□（“擅”去提手旁，音“胆”）甫，积德垂仁。 思弘一道，哲王于豳。 太伯仲雍，王德之仁。 行施百世，断发文身。 伯夷叔齐，古之遗贤。 让国不用，饿殂首山。 智哉山甫，相彼宣王。 何用杜伯，累我圣贤。 齐桓之霸，赖得仲父。 后任竖刁，虫流出户。 晏子平仲，积德兼仁。 与世沈德，未必思命。 仲尼之世，主国为君。 随制饮酒，扬波使官。 其二 自惜身薄祜，夙贱罹孤苦。 既无三徙教，不闻过庭语。 其穷如抽裂，自以思所怙。 虽怀一介志，是时其能与！ 守穷者贫贱，惋叹泪如雨。 泣涕于悲夫，乞活安能睹？ 我愿于天穷，琅邪倾侧左。 虽欲竭忠诚，欣公归其楚。 快人由为叹，抱情不得叙。 显行天教人，谁知莫不绪。 我愿何时随？此叹亦难处。 今我将何照于光曜？释衔不如雨。 其三 朝日乐相乐，酣饮不知醉。 悲弦激新声，长笛吹清气。 弦歌感人肠，四坐皆欢悦。 寥寥高堂上，凉风入我室。 持满如不盈，有德者能卒。 君子多苦心，所愁不但一。 慊慊下白屋，吐握不可失。 众宾饱满归，主人苦不悉。 比翼翔云汉，罗者安所羁？ 冲静得自然，荣华何足为！ -------------------------------------------------------------------------------- 苦寒行 北上太行山，艰哉何巍巍！ 羊肠坂诘屈，车轮为之摧。 树木何萧瑟，北风声正悲！ 熊罴对我蹲，虎豹夹路啼。 溪谷少人民，雪落何霏霏！ 延颈长叹息，远行多所怀。 我心何怫郁？思欲一东归。 水深桥梁绝，中路正徘徊。 迷惑失故路，薄暮无宿栖。 行行日已远，人马同时饥。 担囊行取薪，斧冰持作糜。 悲彼《东山》诗，悠悠令我哀。 -------------------------------------------------------------------------------- 却东西门行 鸿雁出塞北，乃在无人乡。 举翅万馀里，行止自成行。 冬节食南稻，春日复北翔。 田中有转蓬，随风远飘扬。 长与故根绝，万岁不相当。 奈何此征夫，安得驱四方！ 戎马不解鞍，铠甲不离傍。 冉冉老将至，何时返故乡？ 神龙藏深泉，猛兽步高冈。 狐死归首丘，故乡安可忘！ -------------------------------------------------------------------------------- 观沧海 东临碣石，以观沧海。 水何澹澹，山岛竦峙。 树木丛生，百草丰茂。 秋风萧瑟，洪波涌起。 日月之行，若出其中； 星汉灿烂，若出其里。 幸甚至哉！歌以咏志。 -------------------------------------------------------------------------------- 步出夏门行 （五章） 艳 云行雨步，超越九江之皋。 临观异同，心意怀豫，不知当复何从？ 经过至我碣石，心惆怅我东海。 土不同 乡土不同，河朔隆冬。 流澌浮漂，舟船行难。 锥不入地，〔艹丰〕〔艹赖〕深奥。 水竭不流，冰坚可蹈。 士隐者贫，勇侠轻非。 心常叹怨，戚戚多悲。 幸甚至哉！歌以咏志。 冬十月 孟冬十月，北风徘徊， 天气肃清，繁霜霏霏。 〔昆鸟〕鸡晨鸣，鸿雁南飞， 鸷鸟潜藏，熊罴窟栖。 钱□（博改金旁）停置，农收积场。 逆旅整设，以通贾商。 幸甚至哉！歌以咏志。 龟虽寿 神龟虽寿，猷有竟时。 腾蛇乘雾，终为土灰。 老骥伏枥，志在千里； 烈士暮年，壮心不已。 盈缩之期，不但在天； 养怡之福，可得永年。 幸甚至哉！歌以咏志。 谣俗词 瓮中无斗储，发箧无尺缯。 友来从我贷，不知所以应。 -------------------------------------------------------------------------------- 董逃歌词 德行不亏缺，变故自难常。 郑康成行酒，伏地气绝； 郭景图命尽于园桑。 -------------------------------------------------------------------------------- 塘上行 蒲生我池中，其叶何离离。 傍能行仁义，莫若妾自知。 众口铄黄金，使君生别离。 念君去我时，独愁常苦悲。 想见君颜色，感结伤心脾。 念君常苦悲，夜夜不能寐。 莫以豪贤故，弃捐素所爱？ 莫以鱼肉贱，弃捐葱与薤？ 莫以麻□（上台下木，音“喜”）贱，弃捐菅与蒯？ 出亦复何苦，入亦复何愁。 边地多悲风，树木何修修！ 从君致独乐，延年寿千秋。 -------------------------------------------------------------------------------- 陌上桑 驾虹霓，乘赤云，登彼九疑历玉门。 济天汉，至昆仑，见西王母谒东君。 交赤松，及羡门，受要秘道爱精神。 食芝英，饮醴泉，柱杖桂枝佩秋兰。 绝人事，游浑元，若疾风游〔炎欠〕翩翩。 景未移，行数千，寿如南山不忘愆。